PIECES JUSTIFICATIVES. 



Thibaut de Granges, écuyer, reconnaît devoir à l'abbaye de Saint-Marcel lez Chalon-sur- 

 Saône cent dix sols viennois, équivalent à une rente léguée à cette abbaye par feu Guil- 

 laume de la Marche, chevalier. 



(31 octobre 1382.) 



En nom de Nostre Seigneur, Amen. 



L'an de l'incarnacion d'icellui courrant mil trois cens quatre vins et deux, le pénultième 

 jour du mois d'octobre, je, Thiébault de Granges, escuier, faiz seavoir à tous ceulx qui 

 verront et ouront ces présentes lettres que je, saichans moy estre teneur entier et posses- 

 seur des assignalx de cent el dix sols viennois ou de monnoye à la valeur de quinze deniers 

 à tournois, denz chascun an à la feste de saint Berthelemy apostre, ou au moins à la 

 prouchainne feste de saint Jehan Baptiste, aux religieux, prieur [et] couvent de Saint- 

 iMarceal prez de Chalon, de annuelle et perpétuelle rente, lesquelx assignalx sont situez à 

 Chalon en la rue par laquelle l'on va de la Tour nueve vers Chastelet, entre la rue dicte 

 de Curvillon d'une part et la maison qui fut de Jaquin le Chapuix d'autre part, congnois 

 et confesse moy devoir pour moy et mes hoirs et successeurs anxdiz religieux, prieur et 

 couvent, à cause de leurdit prieurté, lesdiz cent, et dix solz de viennois de rente de la 

 monnoye que dessus pour les causes contenues et exprimées ez anciennes lettres de ladicle 

 rente passées et ouctroyé[es] auxdiz religieux par feu bonne mémoire messire Guillaume, 

 jadiz sire de la Marche, chevalier, Bienvenue, sa femme, femme feu monseigneur Guil- 

 laume Bonamy, chevalier, et Girard, filz de la dicte Bienvenue et dudit monseigneur 

 Guillaume. Et pour ce je promet/, pour moy et pour mes hoirs et successeurs et lez 

 aians cause de moy, par mon serment pour ce corporellement donné sur sains evvangiles 

 de Dieu et soubz l'obligacion de tous mes biens, meubles et non meubles, présens el 

 advenir, quelconques et où qu'ilz soient, paier et rendre auxdiz religieux, à cause de 

 leurdit prieurlcy, lesdits cent et dix solz chascun an perpétuelment au terme que dessus, 

 sur la painne contenue es lettres dessusdictes, senz ce que par ces présentes aucune 

 innovacion soit faille d'icelles lettres aucunnes, lesquelles je veul estre et demeurer en leur 



